b'\n_START_ARTICLE_\nMotociklizem\n_START_PARAGRAPH_\nMotociklizem je izraz,  povezan z motornimi kolesi. _NEWLINE_Ne nana\xc5\xa1ajo se vse discipline na \xc4\x8dasovne in hitrostne meritve; marsikatera temelji tudi na ocenjevanju tehnike in sposobnosti obvladovanja motorja. V grobem lahko delimo motociklisti\xc4\x8dne dirke na cestne in zunajcestne (npr. motokros). _NEWLINE_Pri motokrosu so motocikli posebej pripravljeni za hitro ter adrenalinsko vo\xc5\xbenjo. V Sloveniji sta najbolj znani dr\xc5\xbeavno prvenstvo in prvenstvo Akrapovi\xc4\x8d.\n_START_SECTION_\n-Motociklizem kot razvedrilo\n_START_PARAGRAPH_\nVeliko motoristov se vozi zato, da si sprostijo um in da se znebijo vsakdanjega stresa, vo\xc5\xbenja z motociklom zahteva od voznika, da je vsak trenutek nenehno zbran, le majhna nezbranost lahko povzro\xc4\x8di padec z motorja, ki ima lahko manj\xc5\xa1e ali ve\xc4\x8dje posledice. Najve\xc4\x8dkrat pa je za tak dogodek kriva hitrost. Ne ob\xc4\x8dutijo vsi motoristi potrebe po hitrosti, marsikdo pa.\n_START_SECTION_\nRazvoj motociklizma\n_START_PARAGRAPH_\nPrvo motorno kolo s pogonom na petrolej je patentiral Gottlieb Daimler. Po dalj\xc5\xa1ih pripravah je nem\xc5\xa1ka tovarna v Neckarsulmu za\xc4\x8dela izdelovati motorna kolesa z enim cilindrom in s prenosom mo\xc4\x8di na zadnje kolo z usnjenim jermenom. Kmalu so tudi druge tovarne za\xc4\x8dele izdelovati motorna kolesa po istem na\xc4\x8delu. Angle\xc5\xa1ke tovarne so izpopolnile motorno kolo in za prenos mo\xc4\x8di uporabile jekleno verigo. Motociklizem se je zelo razvil, ko so ustanovili leta 1912 Mednarodno zvezo motociklisti\xc4\x8dnih klubov v Londonu, ki so jo leta 1949 na mednarodnem kongresu v Luksemburgu preimenovali v Mednarodno motociklisti\xc4\x8dno zvezo, tako imenovano FIM. Danes je sede\xc5\xbe v \xc5\xbdenevi v \xc5\xa0vici._NEWLINE_Rekorde, postavljene v posameznih razredih, registrirajo posebej in imajo mednarodni zna\xc4\x8daj hitrostnega \xc5\xa1porta.\n_START_SECTION_\nOblike motorjev\n_START_PARAGRAPH_\nNa trgu je precej razli\xc4\x8dnih oblik motorjev, ki se med sabo razlikujejo po obliki, namenu uporabe, opremi in ceni. Nekaj najbolj raz\xc5\xa1irjenih oblik: cestni motorji, enduro motorji, motocross motorji, supermoto motorji, touring motorji, \xc5\xa1tirikolesniki in t. i. chopperji.\n_START_SECTION_\nTrack dirke\n_START_PARAGRAPH_\nJe dirka z motornim kolesom, kjer ekipe posameznikov ali nasprotnikov dirka okoli steze. Obstajajo razli\xc4\x8dne variante, z vsako razli\xc4\x8dno dirko na razli\xc4\x8dni vrsti povr\xc5\xa1ine.\n_START_SECTION_\nRally\n_START_PARAGRAPH_\nMotociklisti\xc4\x8dni rally je dogodek na javnih cestah s pomo\xc4\x8djo navigacije, po katerem mora voznik dose\xc4\x8di \xc5\xa1tevilo kontrolnih to\xc4\x8dk v razli\xc4\x8dnih geografskih lokacijah, hkrati pa se mora dr\xc5\xbeati cestnih predpisov.\n_START_SECTION_\nEnduro\n_START_PARAGRAPH_\nEnduro ni ravno dirka: glavni cilj je pre\xc4\x8dkanje ve\xc4\x8d nadzornih to\xc4\x8dk. Dirka navadno traja nekaj dni, obi\xc4\x8dajno po gozdnatem terenu, v\xc4\x8dasih z velikimi ovirami, jarki itd. Vse tehni\xc4\x8dne napake je treba odpraviti z vozila, sicer izpade iz tekme. Zamenjava delov in zunanja pomo\xc4\x8d sta zelo omejeni.'